
Gördülő Fejlesztési Terv

2018-2032
Martfű
Közműves ivóvízellátás

Víziközmű rendszer kódja:

11-02626-1-001-00-06
Kecskemét, 2017. augusztus
1 Alapadatok

Víziközmű rendszer azonosítója:
1306
Víziközmű rendszer kódja:
11-02626-1-001-00-06
Ellátásért felelős(ök) megnevezése:
Martfű Város Önkormányzata
Víziközmű-szolgáltató megnevezése:
BÁCSVÍZ Víz- és Csatornaszolgáltató Zrt.

Víziközmű-szolgáltatási ágazat
megnevezése:
közműves ivóvízellátás
Üzemeltetés formája:
bérüzemeltetés
2 Bevezetés
Jelen gördülő fejlesztési terv (a továbbiakban: GFT) a víziközmű-szolgáltatásról szóló 2011. évi CCIX. törvény (a továbbiakban: Vksztv.) 11. §-a, az 58/2013. (II. 27.) Kormányrendelet, valamint a 61/2015. (X. 21.) NFM rendelet alapján került összeállításra.
A GFT a víziközmű-szolgáltatás hosszú távú biztosíthatósága érdekében – a fenntartható fejlődés szempontjaira tekintettel – tizenöt éves időtávra készült, mely felújítási és pótlási tervből, valamint beruházási tervből áll és három időbeli ütemben tartalmazza a következő 15 évre vonatkozó elvégzendő feladatokat, forrásigényeket:
I. ütem:
egy éves időtartam, 2018. évben elvégzendő fejlesztések és költségkalkulációk. 

II. ütem:
a 2-5. évek közötti időtartam, 2019-2022. években elvégzendő fejlesztések és költségbecslések.
III. ütem:
a 6-15. évek közötti időtartam, 2023-2032. években elvégzendő fejlesztések és költségbecslések.
3 Az üzemeltetett víziközmű-rendszerek bemutatása és főbb műszaki paraméterei
3.1 Vízellátó rendszer adatai
Vízikönyvi szám:
Tisza/1424

Vízjogi üzemeltetési

engedély száma:
15.745-4/1986

Vízműtelep címe:
5435 Martfű, Martos Flóra u. 1. (446 hrsz.)

Víztorony címe:
5435 Martfű, Szolnoki út 349/52. hrsz.

Vízmű mértékadó kapacitása:
1.400 m3/d
Éves lekötött vízmennyiség:
398.650 m3
3.2 Vízszerzés

A település vízellátását biztosító vízbázist 6 db mélyfúrású kút alkotja.

3.3 Víztisztítás

A kutakból kitermelt vízben lévő ammónium eltávolítására, szerves anyag csökkentésére tisztítási-technológia található. A technológia két független ágból áll, melynek együttes maximális tisztítási kapacitása 1.540 m3/nap.
Tisztítási folyamat: vízkivétel→ gáztalanítás→ puffer tározás→ átmeneti nyomásfokozás→ törésponti klórozás→ átmeneti tározás→aktívszén adszorbens→ UV fertőtlenítés→ utófertőtlenítés→ víztározás→ hálózati nyomásfokozás

Öblítési folyamat: szűrőöblítés→ puffer tározás→ befogadóba vezetés

3.4 Vízelosztás

3.4.1 Vízhálózat
Az elosztóhálózat jellemző adatai:
Gerincvezeték hossza:
47 500 m

Tűzcsapok száma:
100 db

Vízbekötések száma:
3 254 db

3.4.2 Víztorony

A település belterületén, Mártírok útján (349/86 hrsz.) található AK-200 típusú, acél szerkezetű 200 m3 térfogatú víztorony biztosítja a hálózaton az egyenletes nyomást és a tűzoltási célú víz tárolását.

4 Felújítás-pótlási terv
A Gördülő Fejlesztési Terv 2018-2032 időszakra vonatkozó felújítások és pótlások összefoglaló táblázatát az 1. sz. melléklet tartalmazza.

I. ütem 2018
1. Rendkívüli feladatok

A korábbi évek meghibásodási statisztikája alapján mindhárom település vízhálózatán vízbekötés, vízhálózati csomópont és hálózati elemek rendkívüli meghibásodására kell számítani. A rendkívüli meghibásodások a vízellátás biztonságát veszélyeztetik ezért az érintett hálózati elemek felújítása elsődleges prioritású. 

2. Bekötővezeték cserék, csomópont felújítások
2.1. A bekötővezetékek meghibásodása a vezetékek kora és a talajadottságok miatt nagy számban előfordul. Az ilyen jellegű meghibásodások esetén a bekötővezetékek teljes felújítását tervezzük.

A bekötővezetékek anyaga horganyzott acél ¾”-2” átmérőben, melyeket Ø 25-Ø 63 KPE vezetékekre tervezzük cserélni.

Az előző évek tapasztalata alapján kb. 20 darab bekötővezeték cserét tervezünk.
2.2. Az ivóvízhálózat elzáró szerelvényei jellemzően fémzárású tömszelencés tolózárak NA 80 – NA 200 átmérő tartományban.  A hálózat szakaszolása és a vízveszteség csökkentése érdekében tervezzük a korszerűtlen tolózárak gumi ékzárású tolózárakra cserélését.

Az előző évek tapasztalata alapján kb. 10 darab tolózár cserét tervezünk.

2.3. A tűzoltóvíz ellátás biztonsága érdekében a cserére érett földalatti tűzcsapokat az üzembiztosabb föld feletti tűzcsapokra tervezzük kicserélni.

Az előző évek tapasztalata alapján kb. 3 darab tűzcsap cserét tervezünk.
3. A 3. sz. 326,3 m talpmélységű kút szűrőcserés felújítását az intenzív homokolás teszi szükségessé. A felújítási munka részeként korszerű, alábővített kavicsolt Johnson-szűrős kútszerkezet kerül kialakításra.
4. A hosszú ideje üzemelő hálózati nyomásfokozó szivattyú cseréje az energetikai hatékonyság, illetve a hidraulikai hatásfok növelése miatt szükséges.
5. A régi üzemviteli épületben lévő elektromos kapcsolószekrény már hosszú idők óta nincsen használatban, továbbá nem felel meg a hatályban lévő érintés-, tűz- és balesetvédelemre vonatkozó jogszabályokban foglalt előírásoknak sem, ezért szükséges az elbontással történő megszüntetése. A helyiség felújítása pedig a műszaki állapot javítása, illetve épületenergetikai szempontok miatt indokolt.
II. ütem 2019-2022
6. A Bekötővezeték cserék, csomópont felújítások középtávon is tervezésre kerülnek az I. ütemhez hasonlóan.

7. A D 159 acél anyagú 1000,0 fm hosszúságú vezetékszakasz D 160 KPE anyagú vezetékre történő kiváltását annak élemedett kora (1940-es évek elején épült), megromlott műszaki állapota indokolja, a II. ütemben a fennmaradó 500,0 fm vezetékszakasz kiváltását tervezzük.
8. A kutak felújítását azok élemedett kora indokolja. A folyamatos és zavartalan vízellátás biztosíthatósága érdekében elengedhetetlen a kutak felújítása, melynek megvalósítási módja a kútszerkezet műszaki állapotának függvényében szűrőcserés vagy pedig melléfúrásos felújítás lehet.

9. Az üzembiztonság és az energiahatékonyság növelése érdekében szükséges az elavuló gépészeti szerelvények, berendezések cseréje, valamint az irányítástechnikai berendezések korszerűsítése.
10. A víztározók felújítása a kedvező műszaki állapot fenntarthatósága miatt szükséges. Magastározó esetében a felújítási munka a műtárgy egyes részelemeinek műszaki állapotától függően lehet: toronyszár külső / belső festése, a víztér belső felületvédelmének, illetve külső burkolatának felújítása, valamint elektronikai és irányítástechnikai korszerűsítés.

Alacsonytározót illetően a víztér külső és belső felületvédelmének, illetve a bejutást lehetővé tevő nyílászárók felújítása válhat szükségessé.
11. A vízműtelep és a -gépház felújítása a kedvező műszaki állapot hosszú távú megőrzése miatt szükséges. A műszaki állapot függvényében az ingatlant körülvevő kerítés felújítása, az ingatlan nyílászáróinak és födémjének cseréje, valamint az elektromos hálózat rekonstrukciója válhat szükségessé.
12. Régi térszinti tározók hőszigetelése, robbanótér felújítása (2db 250m3-es) A robbanótér megromlott műszaki állapota (korrodált acélváz-szerkezet) indokolja a felújítást.

13. A Grundfos CR 64-es szivattyúk kedvezőbb hatásfokú berendezésre történő cseréjét az energiahatékonyság indokolja.
14. A vízkezelési technológia megfelelő hatásfokának biztosíthatósága érdekében szükséges annak felújítása, melynek keretében a részelemek műszaki állapotának függvényében szükséges lehet a szűrőtöltetek / szűrőgyertyák cseréje, az irányítástechnikai berendezések korszerűsítése, szűrőtartályok külső és belső felületvédelmének felújítása.
15. Vízhálózat rekonstrukció

A település elosztó hálózata jelentős százalékban azbesztcement anyagú melyek cseréjét középtávon folyamatosan tervezzük. A cserélendő szakaszok kiválasztása meghibásodási statisztikai és egyéb szempontok figyelembe vételével történik. A kiválasztott szakaszok felújítására vízjogi engedélyes tervet készítünk. Középtávon Martfű településen 2704 fm kiváltását tervezzük.
III. ütem 2023-2032
16. A Bekötővezeték cserék, csomópont felújítások hosszútávon is tervezésre kerülnek az I. ütemhez hasonlóan.
17. A kutak felújítása hosszú távon is tervezésre kerül a II. ütemhez hasonlóan.

18. A gépészeti, elektronikai és irányítástechnikai korszerűsítési munkák hosszú távon is tervezésre kerülnek a II. ütemhez hasonlóan.
19. A vízműtelep és a -gépház felújítása hosszú távon is tervezésre kerül a II. ütemhez hasonlóan.
20. A vízkezelési technológia felújítása hosszú távon is tervezésre kerül a II. ütemhez hasonlóan.
21. Vízhálózat rekonstrukció. Hosszútávon Martfű településen 6760 fm kiváltását tervezzük.
22. A víztározók felújítása hosszú távon is tervezésre kerül a II. ütemhez hasonlóan.

5 Beruházási terv
A Gördülő Fejlesztési Terv 2017 - 2031 időszakra vonatkozó beruházások összefoglaló táblázatát a 2. sz. melléklet tartalmazza.

I. ütem 2018
1. Martfű "Ófalu" 2. vasút alatti átkötés kiépítése D150 méretben tervezés. Az átkötés kiépítését a vízellátó rendszer üzembiztonságának fenntarthatósága indokolja.

2. Kassák Lajos út körösítése Móricz Zs. úttal. A körvezeték kialakítás 115 fm Ø110 KPE vezetékkel történik.
II. ütem 2018 – 2021

3. Martfű "Ófalu" 2. vasút alatti átkötés kiépítése D150 méretben kivitelezés.

A III. ütemben beruházási igény az üzemeltetéssel megbízott szervezet részéről sem merült fel.
6 Rendelkezésre álló források bemutatása
	Éves bérleti díj:
	9 362
	eFt
	
	

	
	
	
	
	

	Rendelkezésre álló források / felhasználások megnevezése
	Korábbi időszakról áthozott
	eFt

	
	
	I. ütem
	II. ütem
	III. ütem

	Áthozott
	 
	12 467
	29
	-292 263

	Bérleti díj
	12 467
	9 362
	37 448
	93 620

	Víziközmű fejlesztési hozzájárulás
	 
	 
	 
	 

	Üzemeltető
	 
	 
	 
	 

	Fejlesztési hányad
	 
	 
	 
	 

	Lakossági önerő
	 
	 
	 
	 

	Önkormányzat
	 
	 
	 
	 

	Pályázat
	 
	 
	 
	 

	Rendelkezésre álló göngyölt forrás
	12 467
	21 829
	37 477
	-198 643

	Tervezett felújítás, pótlás felhasználás
	 
	19 450
	322 740
	645 600

	Tervezett beruházás felhasználás
	 
	2 350
	7 000
	 

	Maradvány
	12 467
	29
	-292 263
	-844 243

	
	
	
	
	

	
	
	
	
	

	VK elszámolás
	0
	
	
	


A II. és III. ütemben a tervezett felújítások, pótlások és beruházások az adott időszakban rendelkezésre álló bérleti díj, illetve egyéb források (pl.: pályázat) mértékéig valósítandók meg.

7 Mellékletek
1. Felújítási és pótlási terv 2018-2032 összefoglaló táblázat (I, II, III ütem)

2. Beruházási terv 2018-2032 összefoglaló táblázat (I, II, III ütem)

3. Helyszínrajz Kassák Lajos út körösítése a Móricz Zs. úttal

